གཅིགལྡེབས་རིས་འབྲི་ཡུལ་གྱི་ཞལ་བའི་གནས་བབ།ཞལ་བ་ནི་ལྡེབས་རིས་ཀྱི་སྤུས་ཚད་གང་འདྲ་ཞིག་ཡོང་མིན་གྱི་རྩ་བའི་ཆ་རྐྱེན་གལ་ཆེན་ཞིག་ཡིན།དེར་བརྟེན་ཞལ་བའི་ས་རྒྱུ་དང་།གོ་རིམ།ལག་ལེན་སོགས་ཚད་དང་ལྡན་པ་དགོས་རྒྱུར་དམིགས་བསལ་གྱི་དོ་སྣང་ཆེན་པོ་བྱེད་དགོས་ཀྱི་ཡོད་ལ།ཞལ་བ་རྒྱག་མཁན་གྱི་ལག་རྩལ་དང་ཉམས་མྱོང་ཆེ་བ་ཁག་གཅིག་ལ་ཞལ་དཔོན་ནམ་ཞལ་དཔོན་ཆེ་མོ་བ་ཞེས་པའི་མིང་ཐོབ་ཀྱང་གནང་སྲོལ་ཡོད།དེ་ཡང་མེས་པོའི་སྲོལ་རྒྱུན་ལྟར་ན་ལྡེབས་རིས་འབྲི་ཡུལ་གྱི་ཞལ་བ་ཚད་ལྡན་རྣམས་ལ་ཞལ་བ་རིམ་པ་གསུམ་རྒྱག་དགོས་ཀྱི་ཡོད་པ་སྟེ།ཐོག་མར་རྨིག་འདག་དང་།བར་དུ་རྩུབ་ཞལ།མཐའ་མར་འཇམ་ཞལ་བཅས་ཡིན།